stanford-oval/wikipedia huggingface dataset:
VAR (כדורגל)
ההליך

ישנם ארבעה סוגי החלטות שיפוטיות שניתן לסקור על ידי שופט מסך.
הבקעת שערים, והאם הייתה עבירה במהלך בישולם.
החלטות על בעיטות עונשין.
החלטות על שליפת כרטיס אדום ישיר (החלטה על כרטיס צהוב שני אינה עילה לסקירה על ידי שופט הווידאו).
טעות בזיהוי בשליפת כרטיס אדום או צהוב.
הסטנדרט עבור שינוי ההחלטה המקורית של השופט הוא אם הייתה "שגיאת שיפוט ברורה", שלפעמים מורחב ל"שגיאת שיפוט ברורה ומובֶנת מאליה".
התהליך מתחיל כאשר שופט הווידאו ועוזריו סוקרים את המהלך הנידון על צגי וידאו הנמצאים בחדר התפעול, עם סיוע של מפעיל ההילוכים החוזרים. התהליך יכול להיות יזום על ידי השופט המבקש את הסקירה, או על ידי שופט הווידאו המבצע "בדיקה" כדי לראות אם הוא צריך להמליץ על סקירה של השופט. אם שופט הווידאו לא מוצא כלום במהלך הבדיקה, אז התקשורת עם השופט מיותרת, ואז הבדיקה מכוּנה "בדיקה שקטה". אם שופט המסך מאמין שיש טעות ברורה בשיפוט, הוא ייצור קשר עם השופט באשר לשיפוט הזה. השופט יכול אז (א) לחלוק על עצתו של שופט הווידאו, או (ב) לבצע "סקירה על המגרש" על ידי הליכה למקום על הקווים המיועד לכך, המכונה "מקום לסקירת השופט", כדי לסקור את הווידאו עם עזרתו של עוזר הסקירה. השופט רשאי להפסיק את המשחק כדי לשנות החלטה שיפוטית, או כדי לבצע "סקירה על המגרש", אבל הוא לא אמור לעשות זאת כאשר אחת הקבוצות נמצאת באמצע מהלך התקפי.
הדרך הרשמית לבקש שיפוט מסך (או סקירת וידאו) היא כשהשופט מורה על עצירת המשחק ומניח ידו על האוזנייה. במצב שכזה מתבצעת סקירת וידאו. אם לא מתגבשת החלטה על ידי שופטי המסך, השופט המרכזי מסמן באצבעותיו צורת מלבן (צורה המסמלת מסך וידאו) על מנת שייגש ויבחן את האירוע בעצמו. בקשה זו מקדימה הן "סקירה על המגרש" והן שינוי של החלטת השיפוט המקורית. שחקנים הדורשים שיפוט מסך על ידי סימון צורת המלבן מוזהרים על ידי כרטיס צהוב. שחקנים הנכנסים לאזור שבו השופט מבצע "סקירה על המגרש" מוזהרים אף הם על ידי כרטיס צהוב, ואיש צוות בכיר העושה זאת יודח.
ישנן הנחיות שהן השופט והן שופט המסך צריכים לנהוג לפיהן כאשר מבצעים סקירת וידאו. לדוגמה, בהילוך איטי יש להשתמש רק עבור עבירות של "נקודת מגע", כגון עבירות גופניות ונגיעה בכדור ביד. קצב הצפייה צריך להיות רגיל כדי לקבוע את עוצמת העבירה, או אם הנגיעה בכדור ביד הייתה מכוונת. במקרה של סקירה של שער, החלטות על בעיטת עונשין, והחלטות על כרטיס אדום, על מנת למנוע הזדמנות ברורה להבקעת שער, הסקירה צריכה לכסות את כל פרק הזמן מתחילת ההתקפה, מהרגע שבו הקבוצה התוקפת השיגה את הכדור או התחילה מחדש לשחק. שאר סוגי הסקירות מכסות רק את האירוע עצמו.
שופט המסך חייב להיות שופט כדורגל פעיל או שופט לשעבר.
היסטוריה

השימוש בשיפוט מסך נעשה לראשונה באופן בינלאומי במוקדמות מונדיאל 2018 במשחק של נבחרת צרפת נגד נבחרת אוסטרליה. היה שימוש בשיפוט מסך גם בטורניר עצמו ברוסיה ואף במשחק הגמר, בו הוכרעה שריקת פנדל. ברוסיה עצמה נעשה שימוש בשלבי חצי גמר הגביע הרוסי בכדורגל.
המערכת הופעלה בעונת 2018/2019 בליגת האלופות החל משלב הנוקאאוט.
בישראל, בטרם יצאה לדרך עונת 2018/2019 בליגת העל, הוחלט על הכנסת המערכת לשימוש בשלב הפלייאוף של העונה. ב-8 בפברואר 2019 הופעל לראשונה פיילוט למערכת במשחק ליגה א' דרום בין הכח רמת-גן למכבי שעריים שנערך באצטדיון וינטר, ולראשונה במשחק רשמי בליגת העל ב-16 במרץ 2019, במפגש שפתח את הפלייאוף העליון והפגיש בין מכבי תל אביב להפועל חדרה באצטדיון נתניה.
באליפות אירופה בכדורגל, שיפוט המסך החל ביורו 2020. בניגוד למונדיאל או לרוב הליגות באירופה, שופטי המסך לא היו נמצאים באצטדיון או בניידת מיוחדת אלא ישבו בתוך משרדי אופ"א בשווייץ. כמות שופטי המסך גדלה - היו 7 כאלה בכל משחק, כשאחד מהם הוא שופט המסך הראשי ובאחריותו לדבר עם שופט המשחק. יתרה מכך, בכל משחק היה שופט נבדל ייחודי. כמו כן, היה שופט שכל תפקידו הוא לדעת כל הזמן אם המהלך שמתרחש כרגע הגיע אחרי מסירה לשחקן בנבדל. כך הצליחו להוריד את זמן הבדיקה לאחר שער.
הגם שאין ויכוח על תרומתה של המערכת לזיהוי טעויות שיפוט, לעיתים עולה ביקורת על היותה מדויקת מדי. דוגמה לכך הוא משחק שמינית הגמר בין דנמרק לגרמניה במסגרת אליפות אירופה בכדורגל 2024, בו נפסל שער לטובת דנמרק מכיוון שבוהנו של החלוץ הייתה מעבר לקו ההגנה, שהוביל לשריקת עבירת הנבדל. בהמשך המשחק הוענקה לגרמניה בעיטת עונשין מ-11 מטר בשל זיהוי מגע זניח יחסית של הכדור בידו של מגן נבחרת דנמרק בתוך הרחבה. מקרים אלו מעלים שאלה על הצורך בשימוש במערכת בשל דיוק-יתר. לצד קריאות לבטל לחלוטין את השימוש במערכת, עולות קריאות אחרות לשנות את החוקה כך שנבדל יוגדר באופן נדיב יותר מבחינת ההתקפה, ובעיטות עונשין מ-11 מטר ייקבעו ביחס להתרחשות הממשית ולא ביחס לדקדוקי החוקה.
ראו גם

טכנולוגיית קו השער
הילוך חוזר
הערות שוליים

↑  האקדמיה ללשון העברית קבעה: מהיום אל תאמרו VAR, אמרו "שיפוט מסך", באתר הארץ, 26 בנובמבר 2019
↑  "Historic step for greater fairness in football". International Football Association Board. 3 במרץ 2018. אורכב מ-המקור ב-2018-07-21. נבדק ב-3 במרץ 2018. {{cite news}}:  (עזרה)
↑  "Video Assistant Referees (VARs) Experiment – Protocol (Summary)". IFAB. 26 באפריל 2017. אורכב מ-המקור (PDF) ב-2017-04-27. נבדק ב-26 באפריל 2017. {{cite web}}:  (עזרה)
↑  Podcast, Planet Futbol. "Howard Webb on video replay and its future in soccer". SI.com. נבדק ב-26 באפריל 2017. {{cite news}}:  (עזרה)
↑  "VIDEO ASSISTANT REFEREES (VARs) - Implementation handbook for Competitions". IFAB. נבדק ב-3 במרץ 2018. {{cite web}}:  (עזרה)
↑    Ben Rumsby, ‏Video technology will not make football a mistake-free sport, warns referee chief Mike Riley, The Telegraph, 7 January 2018
↑  Platt, Oli (18 בינואר 2018). "What is VAR? The video assistant referee system's World Cup & Premier League future | Goal.com". Goal (באנגלית). נבדק ב-3 במרץ 2018. {{cite news}}:  (עזרה)
↑  משה שיינמן, מערכת ה-VAR תיכנס לשימוש בישראל בפלייאוף הקרוב, באתר ynet, 16 ביולי 2018
↑  יאיר קטן, היסטוריה: חגיגת VAR בישראל, באתר ynet, 8 בפברואר 2019
↑  ליגת העל: מכבי תל אביב ניצחה 0:2 את הפועל חדרה, באתר וואלה, 16 במרץ 2019
↑  מה למדנו? המגמות המסתמנות ביורו, באתר ynet, 20 ביוני 2021
↑  Ben Grounds, Euro 2024 - Germany 2-0 Denmark: Kai Havertz penalty and Jamal Musiala strike helps hosts reach quarter-finals, Sky Sports, ‏30 ביוני 2024
שיפוט וידאו באמצעות צג צידי.
Mama (שיר של ג'ונאס בלו)

"Mama" הוא סינגל של הדיג'יי והמפיק הבריטי ג'ונאס בלו, בשיתוף פעולה עם ויליאם סינג (אנ'). הסינגל יצא, על ידי חברת התקליטים Jonas Blue Music, ב-5 במאי 2017, כסינגל הרביעי מהאלבום הראשון של בלו, Blue. השיר נכתב על ידי אד דרואט, רומנס וג'ונאס בלו, והופק על ידי ג'ונאס בלו.
נכון לנובמבר 2021, השיר הושמע למעלה מ-770 מיליון פעמים בספוטיפיי.
וידאו קליפ

הווידאו קליפ של הסינגל, בבימויה של שסה נפוואני, הועלה לחשבון היוטיוב של ג'ונאס בלו ב־18 במאי 2017. נכון לנובמבר 2021, הווידאו קליפ נצפה למעלה מ־760 מיליון פעמים.
פרסים ומועמדויות

| שנה | פרס | קטגוריה | תוצאה |
| --- | --- | --- | --- |
| 2018 | פרסי המוזיקה הבריטית | סינגל בריטי | מועמדות |
| 2018 | פרסי המוזיקה הבריטית | וידאו בריטי | מועמדות |
נתוני מכירות

| אזור | תואר | מכירות |
| --- | --- | --- |
| אוסטרליה (ARIA) | 3× פלטינה | 210,000 |
| אוסטריה (IFPI Austria) | זהב | 15,000 |
| בלגיה (BEA) | 2× פלטינה | 40,000 |
| ברזיל (Pro-Música Brasil) | 2× פלטינה | 120,000 |
| קנדה (Music Canada) | פלטינה | 80,000 |
| דנמרק (IFPI Danmark) | 2× פלטינה | 180,000 |
| צרפת (SNEP) | פלטינה | 133,333 |
| גרמניה (BVMI) | פלטינה | 400,000 |
| איטליה (FIMI) | 2× פלטינה | 100,000 |
| מקסיקו (AMPROFON) | זהב | 30,000 |
| הולנד (NVPI) | 2× פלטינה | 80,000 |
| ניו זילנד (RMNZ) | פלטינה | 30,000 |
| פולין (ZPAV) | 3× פלטינה | 150,000 |
| פורטוגל (AFP) | 2× פלטינה | 20,000 |
| ספרד (PROMUSICAE) | פלטינה | 40,000 |
| שוודיה (GLF) | 2× פלטינה | 80,000 |
| הממלכה המאוחדת (BPI) | 2× פלטינה | 1,200,000 |
| ארצות הברית (RIAA) | זהב | 500,000 |
היסטוריית יציאות לאור

| אזור | תאריך | פורמט | חברת תקליטים | הערות |
| --- | --- | --- | --- | --- |
| עולמי | 5 במאי 2017 | הורדה דיגיטלית | Jonas Blue Music |  |
| ארצות הברית | 11 ביולי 2017 | להיט רדיו עכשווי | קפיטול |  |
| עולמי | 21 ביולי 2017 | הורדה דיגיטלית (רמיקסים) | Jonas Blue Music |  |
הערות שוליים

↑  "Mama". Qobuz. ארכיון מ-2018-05-17. נבדק ב-16 במאי 2018. {{cite web}}:  (עזרה)
↑  Mama, 2017-05-05, ארכיון מ-2021-10-26, נבדק ב-2021-11-06
↑  Jonas Blue - Mama ft. William Singe (Official Video), ארכיון מ-2021-10-24, נבדק ב-2022-10-16
↑  "Mama (feat. William Singe) – Single by Jonas Blue on Apple Music". iTunes Store. ארכיון מ-2017-09-17. נבדק ב-14 במאי 2017. {{cite web}}:  (עזרה)
↑  "Top 40/M Future Releases - Mainstream Hit Songs Being Released and Their Release Dates". AllAccess Music Group. 20 ביוני 2017. ארכיון מ-2017-11-30. נבדק ב-20 ביוני 2017. {{cite web}}:  (עזרה)
↑  "Mama (Remixes) [feat. William Singe] - EP by Jonas Blue on Apple Music". iTunes Store. ארכיון מ-2021-11-06. נבדק ב-2021-11-06.
| ג'ונאס בלו |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | Blue |  |
| אלבומי אוסף | Jonas Blue: Electronic Nature – The Mix 2017 • Est. 1989 |  |
| סינגלים | "Fast Car" • "Perfect Strangers" • "By Your Side" • "Mama" • "We Could Go Back" • "Hearts Ain't Gonna Lie" • "Alien" • "Rise" • "I See Love" • "Back & Forth" • "Polaroid" • "What I Like About You" • "Ritual" • "Younger" • "Mistakes" • "Hear Me Say" • "Sad Boy" • "Don't Wake Me Up" • "Weekends" |  |
| --- | --- |
בקרת זהויות :  MusicBrainz release group: 14515d79-68a5-4620-8171-0d0bba3b0b71  MusicBrainz work: 7ae306eb-ae73-427f-b711-7ec92c695bbc
You Never Give Me Your Money

| --- | --- |

 שיר בביצוע הביטלס
 מתוך האלבום Abbey Road
 יצא לאור:  26 בספטמבר 1969
 תאריך הקלטה:  6 במאי  11,1 ו-15 ביולי ו-6 באוגוסט 1969, באולפני אבי רוד לונדון
 סוגה:  רוק 
 שפה:  אנגלית 
 אורך:  4:02
 כתיבה:  לנון-מקרטני
 לחן:  ג'ון לנון, פול מקרטני 
 הפקה:  ג'ורג' מרטין
 
You Never Give Me Your Money הוא שיר רוק של הביטלס, מהאלבום Abbey Road משנת 1969.
זהו השיר הראשון במחרוזת Abbey Road. השיר נכתב על ידי פול מקרטני (המזכה ניתן גם לג'ון לנון). על פי דברי מקרטני, ההשראה לשיר נובעת בעיקר מהאווירה הלא נעימה שנוצרה בניהולו הכספי של אלן קליין, מנהל הלהקה שהחליף את בריאן אפשטיין, ומונה למרות התנגדותו העקרונית של מקרטני בסוף שנות ה-60. בשיר מתייחס למוטיבים נוספים כגון החיים הפשוטים ללא עושר רב. השיר נפתח כבלדת רוק המתחילה במנגינת פסנתר, וממשיך בסגנון רוקיסטי יותר ביחס לשקט בפתיחה. לקראת סיום השיר ישנה חזרה על ריף גיטרה ולאחריו לנון וג'ורג' האריסון אומרים: "1, 2, 3, 4, 5, 6, 7 all good children go to heaven". השיר נגמר בצלילי צרצרים ובכך מוביל לשיר הבא: Sun King. הלחן והמילים של השיר נוספו גם בשיר Carry That Weight.
בסיקור של השיר הוא חולק לשלושה חלקים ש״תואמים, אך בפועל לא קשורים האחד לשני״
מצעדים

| ארגון | שם | מיקום |
| --- | --- | --- |
| כאן 88 | מצעד שירי הביטלס של כאן 88 | 54 |
הערות שוליים

↑  Notes on "You Never Give Me Your Money", מתוך אתר soundscapes
↑  מצעד שירי הביטלס של כאן 88
| --- | --- |
בקרת זהויות :  MusicBrainz work: a9311585-66b2-39fc-989b-cfca04f2775e
Norman Fucking Rockwell (שיר)

Norman Fucking Rockwell (בעברית: נורמן פאקינג רוקוול) הוא סינגל שהוקלט על ידי הזמרת-יוצרת האמריקאית לנה דל ריי, מתוך אלבום האולפן השישי שלה, Norman Fucking Rockwell!. השיר יצא לאור ב-1 בנובמבר 2019, כסינגל השישי מתוך האלבום.
השיר הגיע למקום השמיני במצעד שבניו זילנד.
רקע וכתיבה

השיר נכתב, הולחן והופק על ידי לנה דל ריי וג'ק אנטונוף, בשונה מ-"Fuck It, I Love You", אשר נכתב על ידי דל ריי, אנטונוף, אנדרו וואט ולואי בל. השיר היה מועמד לפרס גראמי בקטגוריית שיר השנה, אך הפסיד ל-"Bad Guy", של בילי אייליש.
בסמוך לצאתו, עלה השיר לרשת הזרמת המדיה ספוטיפיי, תוך שצבר שם למעלה מ-60 מיליון השמעות.
וידאו קליפ

האודיו הרשמי של השיר הועלה לערוץ היוטיוב של לנה דל ריי ב-29 באוגוסט 2019, יום לפני צאתו של השיר ביחד עם שאר שירי האלבום. נכון לאפריל 2020, מונה הצפיות שלו עומד על למעלה מ-7.9 מיליון צפיות, מה שהופך אותו לאחד מהנצפים ביותר באלבום.
קליפ המילים של השיר הועלה ליוטיוב ב-30 באוגוסט 2019, תוך שהצליח לצבור חצי מיליון צפיות.
מיקומי שיא

|   ‏‏‏  מצעדים ודירוגים (2019)> מדינה |   ‏‏‏  מצעדים ודירוגים (2019)> מצעד |   ‏‏‏  מצעדים ודירוגים (2019)> מיקום שיא |   ‏‏‏  מצעדים ודירוגים (2019)>  |
| --- | --- | --- | --- |
|  אירלנד | מצעד הסינגלים האירי | 40 |  |
|  ארצות הברית | בילבורד הוט 100 | – |  |
|  ארצות הברית | מצעד השירים האלטרנטיביים הדיגיטליים | 20 |  |
|  ארצות הברית | מצעד השירים מתחת להוט 100 | 12 |  |
|  ארצות הברית | רולינג סטון טופ 100 | 62 |  |
|  הולנד | מצעד 40 הסינגלים ההולנדיים | 14 |  |
|  הממלכה המאוחדת | מצעד הסינגלים הבריטי | 44 |  |
|  ליטא | AGATA | 51 |  |
|  ניו זילנד | המצעד הניו זילנדי הרשמי | 8 |  |
|  סלובקיה | ČNS IFPI | 74 |  |
|  פורטוגל | מצעד הסינגלים הפורטוגזי | 62 |  |
|  צ'כיה | ČNS IFPI | 73 |  |
|  שוודיה | סוורייטופליסטן | 63 |  |
היסטוריית יציאות לאור

| מדינה | תאריך יציאה | פורמט | חברת תקליטים | מקור |
| --- | --- | --- | --- | --- |
| בריטניה | 1 בנובמבר 2019 | רדיו שירים עכשוויים | פולידור |  |
אבק שרפה שימוסה

שימוסה מאסצ'יקה
אבק שרפה שימוסה (ביפנית: 下瀬火薬) היה סוג של מילוי נפץ לפגז אשר פותח על ידי מהנדס הצי היפני שימוסה מאסצ'יקה (1860–1911).
שימוסה נולד וגדל במחוז הירושימה, סיים את לימודיו באוניברסיטת טוקיו והיה לראשוני היפנים אשר החזיקו בתואר דוקטורט בהנדסה. משנת 1887 הועסק על ידי הצי הקיסרי היפני כמהנדס כימיה וב-1899 מונה לראש יחידת מחקר על מנת לפתח סוג חזק יותר של אבק שרפה שישמש את הארטילריה הימית.
שימוסה פיתח סוג חדש של חומר נפיץ המבוסס על צורה של חומצה פיקרית (טריניטרופנול). חומר הנפץ החדש היה יציב יותר מאשר סתם חומצה פיקרית, אשר יצר יותר חום ועוצמת פיצוץ גדולה יותר מאשר כל חומר נפץ אחר אשר היה זמין באותה העת. יתר על כך, הפיצוץ לא הפיק עשן רב, מה שהיווה יתרון רב על פני אבק שרפה רגיל בשדה הקרב.
אבק שרפה שימוסה אומץ על ידי הצי הקיסרי היפני החל משנת 1893. בהמשך החל האבק לשמש גם במקומות נוספים כגון מוקשים ימיים, פצצות עומק ולראשי נפץ של טילי טורפדו.
לאבק השרפה היה חלק רב בניצחון היפני במלחמת רוסיה–יפן אשר התרחשה בשנים 1904–1905.
Vnav

ניווט בציר ורטיקאלי (באנגלית: Vertical NAVigation - ניווט בציר אנכי) הוא מושג בתעופה - שיטת ניווט אוטומטית במטוסי נוסעים, המבצעת את הנתונים והמגבלות שהוזנו (בדרך כלל על ידי מחשבי הטיסה והנתונים שהוזנו בהם על ידי הטייס) ובאה לביטוי בגורמי הגובה והמהירות.
שיטה זו לא תעבוד טרם כיול נכון של מערכת ניהול הטיסה וגם לא תעבוד אילו הטייס נתן פקודה שאינה ניתנת לביצוע, כגון הנמכה מגובה 10,000 רגל ל-5,000 רגל במרחק מייל אחד.
שיטות מקבילות

השיטה המקבילה היא LNAV (אנ').
ערך זה הוא קצרמרבנושא תעופה. אתם מוזמנים לתרום לוויקיפדיה ו.
SS501

| --- | --- |

משמאל לימין:קים היונג ג'ון, הו יונג סאנג, קים קיו ג'ונג, פארק ג'ונג מין וקים היון ג'ונג (מנהיג).
 מקום הקמה:  קוריאה הדרומית 
 מוקד פעילות:  קוריאה הדרומית, סיאול
 תקופת הפעילות:  2005–2010 (כ־5 שנים)
 סוגה:  קיי-פופ
 חברת תקליטים:  Labels DSP Entertainment (לשעבר בקוריאה)  Pony Canyon (ביפן)  Warner Music (בטאיוון והפיליפינים) 
 ss501.dspenter.com
 חברים
 Kim Hyun Joong Park Jung Min Kim Kyu Jong Heo Young Saeng Kim Hyung Joon 
 
SS501 (בקוריאנית: 더블에스오공일, באנגלית: Double S Five-O-One) הייתה להקת בנים דרום-קוריאנית פופולרית שפעלה בשנים 2005–2010 תחת החברה DSP Entertainment. בשנת 2010, לאחר סיום החוזה של חברי הלהקה היא התפרקה, וחבריה פרשו לקריירה עצמאית.
פירוש השם ומועדון המעריצים

שם הלהקה הוא צירוף שתי האותיות הראשונות במילים Superstar Singer עם המספר 501 שמייצג את קיבוצם של חמשת החברים ללהקה אחת.
מועדון המעריצים שלהם נקרא Triple S שפירושו Super Star Supporter.
הצבע הרשמי של הלהקה הוא ירוק והסמל הרשמי שלה הוא חמישה אפונים בתרמיל, המציינים את היות הלהקה תמיד מחוברים יחד.
היסטוריה > 2005-2006: ראשית הדרך

הסינגל הראשון של הלהקה, "Kyeonggo" (Warning), יצא ב-8 ביוני 2005 וזמן קצר אחריו יצא גם "Snow Prince". במחצית הראשונה של שנת 2006 שבתה הלהקה מפעילות וזאת בשל ניתוח בגרון אותו עבר חבר הלהקה הו יונג סאנג. באמצע 2006 נערך קונצרט הבכורה של הלהקה, "Step Up Concert", באוסקה שביפן. בסוף 2006 שבה הלהקה לקוריאה על מנת לקדם את אלבומה הראשון שיצא ב-10 בנובמבר ונקרא S.T.01 Now. אותה שנה תרמו ארבעת חברי הלהקה הפעילים את קולם לסרט האנימציה Pi's Story.
היסטוריה > 2007-2008: פעילויות ביפן, "בחורים רעים" והתת-להקה

בשנת 2007 החבורה פרצה בשוק-היפני. מועדון מעריצים יפני נוסד תחת השם "Triple S Japan" (משמעות השם של מועדון המעריצים הוא Superstar Singer Supporters, בהתאמה למשמעות שם הלהקה). ב-2008, SS501 חזרו לקוריאה עם הסינגל החדש שלהם - Deja Vu, שפורסם ב-8 במרץ 2008. שיר הנושא של הדיסק היה גם הראשון שהם החליטו לקדם, והם התחילו עם הקאמבק שלהם ב-אם קאונטדאון. לאחר שהצליחו עם הסינגל הם התחילו לקדם את הסינגל שני - "A Song Calling for You". הלהקה ערכה מופע פרידה ב-Music Bank ב-6 ביוני 2008 וחזר לפעילות היפנית שלהם. בשני באוקטובר 2008 פורסמה הודעה רשמית שמנהיג הלהקה, קים היון ג'ונג, ישחק בדרמה הקוריאנית המבוססת על האנימה והמנגה היפנית - Boys Over Flowers (מוכרת יותר כ"בחורים רעים" בישראל). הסדרה שודרה בערוץ הקוריאני KBS בחצי הראשון של 2009, הדרמה כללה 25 פרקים ומספר פרקי ספיישל. באותו זמן חבר הלהקה פארק ג'ונג מין לוהק לשחק במחזמר "גריז " - " Grease" השיחק את הדמות של "דני פארק".
מאחר שפארק ג'ונג מין וקים היון ג'ונג פתחו בקריירת סולו, האלבום הבא של SS501 נאלץ להדחות ליולי 2009. בנוסף לזאת, השלישייה הנותרת פתחה תת-להקה בה הו יונג סאנג הוא מנהיג הלהקה. הסינגל הראשון שלהם היה "U R Man", והם גם קידמו את הסינגל שלהם (הנקרא "Because I'm Stupid" ) עבור הפסקול של הדרמה Boys Over Flowers. עקב ההצלחה הרבה של הדרמה מספר ההורדות לשיר זה היה הרבה מהרגיל.
היסטוריה > 2009-2010: מיני אלבומים, מסע ההופעות הראשון באסיה וחוזים.

SS501 הוציאו לאור את האלבום היפני השני שלהם - All My Love, ב-13 במאי 2009, מסע הופעות לקידום שירי הלהקה נערך ביפן כדי לתמוך באלבום. מאוחר יותר הם פרסמו אלבום מ-קבץ-סולואים, שאיחד שירי סולו של חברי הלהקה. לאחר השחרור כל אחד מחברי הלהקה עסק בקריית הסולו שלו, הם התאחדו שוב כדי לערוך את מסע ההופעות הראשון שלהם שנערך בסיאול, טוקיו, טאיוואן, שאנגחאי והונג קונג.
המיני אלבום של הקבוצה - Rebirth, הופץ בשני חלקים: גרסה מוגבלת וגרסה מלאה. הגרסה המוגבלת הופצה ב-20 באוקטובר והמלאה ב-22. הגרסה המוגבלת כוללת תוספת מיוחדת של שני פוסטרים ואלבום תמונות המכיל 100 דפים. SS501 קידמו את האלבום עם הסינגל "Love Like This", והשיר זכה בשני פרסים ב- Music Bank ואחד ב-Inkigayo Mutizen. פעילויות הקידום לסינגל נגמרו ב-29 בנובמבר 2009.
SS501 ערכו הופעה בתאילנד, ולבסוף ערכו את ההופעה האחרונה שלהם בסיאול כדי לסגור את מסע ההופעות שלהם באסיה. למרות שהוצאה לאור של המיני אלבום החדש היה מתוכנן לראשון למאי 2010, התאריך נדחה בשביל לערוך "נגיעות אחרונות" באלבום. הם הופיעו בDream Concert מאוחר יותר באותו חודש. בגלל שקים היון ג'ונג נותר להחלים מפציעה קודמת, הם שרו שתי בלדות במקום שיר הקאמבק עליו היו שמועות מרובות באותה תקופה. יום לאחר הקונצרט, שיר אחד מהמיני אלבום שלהם - "Let Me Be The One", הודלף לרשת. זמן לא רב לאחר מכן הופץ הטיזר לשיר הקאמבק של הלהקה. המיני אלבום השלישי - "Destination", הופץ סוף כל סוף ב-24 במאי 2010. הזכייה הראשונה עם שיר הנושא של הדיסק - "Love Ya" ב- Music Bank הייתה במהלך השבוע השני לקידום הסינגל, הם גם זכו במקום הראשון בשבוע שלאחר מכן.
אט אט כולם התחילו לעזוב את DSP Entertainment, בהתחלה קים היונג ג'ון שעזב לטובת S-Plus Entertainment, לאחר מכן פארק ג'ונג מין לCNR Media, קים היון ג'ונג ל-KeyEast Entertainment, והו יונג סאנג וקים קיו ג'ונג לB2MENT. למרות שכל אחד מחברי הלהקה נמצא תחת סוכנות אחרת, הלהקה הבטיחה לחזור יום אחד לשחרר אלבומים יחד.
היסטוריה > 2010-2014: קריירת הסולו והשירות הצבאי.

משנת 2010 ועד שנת 2014 החלו חברי הלהקה לשחרר אלבומים עצמאיים.
ביולי 2012 התגייס קים קיו ג'ונג לצבא קוריאה הדרומית לשירות של 24 חודשים, ובסוף יולי 2013 התגייס יונג סאנג גם הוא לשירות של 21 חודשים.
חברי הלהקה > קים היון ג'ונג

אנגלית: Kim Hyun Joong
תאריך לידה: 6 ביוני 1986.
תפקיד: מנהיג, זמר וראפר.
קים היון-ג'ונג נולד בשישי ליוני 1986; הוא זמר ושחקן קוריאני ובין היתר המנהיג של להקת בנים הפופולרית SS501 ואייקון אופנה בולט וחשוב בקוריאה. הוא זכה לפופולריות אדירה בכל אסיה כששיחק את התפקיד של יון ג'י הו בשנת 2009 בדרמה הקוריאנית - Boys Over Flowers וכיום מוכר בכל העולם גם בתפקידו הראשי בדרמה Mischievous/Playful Kiss ובדרמה Inspiring Generation.
היון ג'ונג גם נבחר לקדם רשת קוסמטיקה בשם Tony Moly, רשת בעלת סניפים רבים ברחבי קוריאה ואסיה (בין היתר טאיוואן והונג קונג). החוזה שלו עם Tony Moly נגמר בספטמבר 2010, והוא נבחר להיות הנציג של The Face Shop. ב-28 ביוני 2010 הוכרז רשמית כי היון ג'ונג עזב את DSP Entertainment וחתם על חוזה עם KeyEast Entertainment.
בשנת 2011 פרץ היון ג'ונג בקריירת סולו עם האלבום והסינגל "Break Down", מאוחר יותר באותה שנה הוציא גם את המיני אלבום "Lucky" והסינגל "Lucky Guy". בשנת 2013 הוציא את האלבום "Round 3" ואת הסינגל "Unbreakable" עם הראפר הקוריאני המפורסם - ג'יי פארק.
השמועות מספרות כי צפוי לו קאמבק נוסף ב-2014 לפני השירות הצבאי הממשש ובא.
חברי הלהקה > הו יונג סאנג

אנגלית: Heo Young Saeng
תאריך לידה: 3 בנובמבר 1986.
תפקיד: זמר ראשי.
הו יונג סאנג התחיל כטרייני של SM Entertainment, שם רכש לעצמו חברים מלהקות מפורסמות אחרות (דוגמת TVXQ וסופר ג'וניור). מסיבות לא ברורות הוא החליט לקחת את הקריירה שלו למקום אחר ובעצת חבר נבחן באודישנים ל- DSP, וכך נכנס ללהקת הבנים SS501. זמן לא רב לאחר שפרצו כלהקה יונג סאנג הודיע על בעיות בגרון שבעקבותיהן יאלץ לעבור ניתוח ולנוח זמן מה, הלהקה לא הייתה פעילה ברוב השנה הזו עקב כך. יונג סאנג גם שידר ברדיו יחד עם פארק ג'ונג מין, אותו החליף בסופו של דבר קים קיו ג'ונג.
ב-12 במאי 2011 יונג סאנג הוציא לאור את המיני אלבום-סולו הראשון שלו שנקרא "Let It Go". בשנת 2012 הוציא את האלבום "SOLO" ואת הסינגל "Crying" ובשנת 2013 את האלבום "Life" ובו את הסינגל "The Art of Seduction".
בסוף יולי 2013 התגייס יונג סאנג לשירות החובה של צבא קוריאה הדרומית לשירות של 21 חודשים ותוך כדי ההכשרה הפך להיות מפקד יחידה.
חברי הלהקה > קים קיו ג'ונג

אנגלית: Kim Kyu Jong
תאריך לידה: 24 בפברואר 1987.
תפקיד: זמר משני.
בשנת 2010 כשעזב את DSP חבר ליונג סאנג יחד לחברת התקליטים B2M Entertainment.
הסינגל הראשון שלו "Yesterday" יצא בשנת 2011 ושנה לאחר מכן את הסינגל "My Precious One" כסינגל טרום גיוס.
קים קיו ג'ונג התגייס לצבא קוריאה הדרומית ביולי 2012 לשירות חובה של 24 חודשים.
חברי הלהקה > פארק ג'ונג מין

אנגלית: Park Jung Min
תאריך לידה: 3 באפריל 1987.
תפקיד: זמר.
פארק ג'ונג מין פרץ לראשונה ב-2005 כזמר משני בלהקת הבנים SS501, והיה השני שנבחן לאודישנים ללהקה זו. הוא השתתף בתוכניות וורייטי ב-2006 ושידר ברדיו עם קים קיו ג'ונג והו יונג סאנג. הוא היה הדמות הראשית בתוכנית הטלוויזיה Human Theater 2010, בה גילם את עצמו. ג'ונג מין למד בתיכון עם קים היונג ג'ון.
פארק ג'ונג מין השתתף במחזמר "Grease" בתפקיד הראשי ושיחק את דמותו של דני פארק, תפקיד שזיכה אותו בתחרות הכישרון הטוב ביותר במחזמר הטוב ביותר בפרס "Golden Ticket Award", וכך גם ניצח את יאסונג מSuper Junior. בנוסף לזאת, פארק ג'ונג מין הוא גם הבעלים של קניון-רשת בשם Royal Avenue. בעוד התחילו כקניון-רשת, Royal Avenue הציעו ללקוחותיהם אולמות תצוגה ובתי קפה בקוריאה באפריל וביולי פתחו את הסניף הראשון שלהם בסין. באירוע פתיחת הסניף אמר פארק ג'ונג מין שהוא הכין הפתעה ללקוחותיו הסיניים.
בעשירי באוגוסט 2010, ג'ונג מין הודיע כי הוא חתם על חוזה עם CNR MEDIA, והם היו אמורים עקרונית לשחרר את אלבום הסולו הראשון של ג'ונג מין, "Not Alone", ב-25 בנובמבר 2010; אך עקב ההתקפה של קוריאה הצפונית על קוריאה הדרומית שחרור האלבום נדחה ל-20 בינואר 2011. בשנת 2013 הוציא את הסינגל הקוריאני השני שלו - "Beautiful" ואת רוב השנה העביר ביפן בהוצאת אלבום מלא וסינגל בשם "Give Me Your Heart".
צפוי לו קאמבק יפני נוסף ב-2014.
חברי הלהקה > קים היונג ג'ון

אנגלית: Kim Hyung Joon
תאריך לידה: 3 באוגוסט 1987.
תפקיד: זמר ראשי וראפר.
היונג ג'ון נולד ב-3 באוגוסט 1987; יש לו אח צעיר ממנו, קים קי בום, שבעבר היה חבר בלהקות Xing ו-U-KISS. בילדותו הוריו התגרשו, והדבר גרם לו לחיות עם אימו בלבד. הוא למד בתיכון Dongguk University Teacher’s College ובאוניברסיטת Kyonggi.
קים היונג ג'ון פרץ לראשונה ב-2005 כחבר בלהקת הבנים SS501, הוא הצעיר ביותר מבין כל החמישה ורכש בזאת את תואר המאקנה, עקב זאת הוא גם לרוב מכונה התינוק של הלהקה. לאחר שהחוזה של הלהקה עם DSP Entertainment נגמר, היונג ג'ון חתם על חוזה עם חברת התקליטים S-Plus Entertainment לקריירת הסולו שלו. לאחר מכן הוא פתח קניון עם אחיו הקטן קיבום, לו הם קראו Piro Piro. היונג ג'ון התחיל גם בקריירת משחק ותיאטרון במחזמר קומדי-רומנטי בשם "Caffeine" בו הוא שיחק בתפקיד פרקליט והשתתף גם בתפקיד מרכזי בקליפ של קאן מי יון - "Paparazzi"; הוא חתם על חוזה עם AVEX Entertainment לקריירת הסולו שלו ביפן. סינגל הסולו הראשון שלו - Girl, הופץ בשביעי למרץ 2011, לאחר מכן הוא הוציא לאור סינגל נוסף - Oh Ah, ב 9 במרץ 2011.
בשנת 2012 הוציא את המיני אלבום השלישי שלו - "Escape" ואיתו הסינגל "Sorry I'm Sorry". שנה לאחר מכן הוציא סינגל בשם "Akways Love You" עם הזמרת קוטה מהלהקה סאני היל.
דיסקוגרפיה > קוריאנית

אלבומים:
S.T.01 Now
מיני אלבומים:
Find
U R Man
SS501 Collection
Rebirth
Destination
סינגלים:
SS501
Snow Prince
Deja Vu
Men from Mars, Women from Venus
סינגלים דיגיטליים:
You Are My Heaven
Song I Sing For You
Thank You
That Man's Book, Page 198
Haptic Mission
Anycall Haptic Mission 2
We Can Fly
דיסקוגרפיה > יפנית

אלבומים:
SS501
All My Love
סינגלים:
Kokoro (Regular Edition)
Kokoro (Limited Edition)
Distance
Lucky Days